2.1.

Sistema tat-trażżin għat-tfal (“trażżin”) tfisser arranġament ta' komponenti li jistgħu jinkludu t-taħlita ta' ċineg jew komponenti flessibbli b'bokkla ta' sigurtà, apparat għall-aġġustament, partijiet ta' twaħħil u f'ċerti każi apparat supplimentari bħal carrycot, benniena għat-trabi li tinġarr, siġġu supplimentari u/jew ilqugħ mill-impatt, li jistgħu jintrabtu ma' vettura motorizzata. Din hija ddisinjata b'tali mod li tnaqqas ir-riskju li min jilbisha jweġġa', fil-każ ta' kolliżjoni jew ta' deċellerazzjoni f'daqqa tal-vettura, billi tillimita l-mobilità tal-ġisem ta' min jilbisha. “ISOFIX” hija sistema għall-konnessjoni ta' sistemi tat-trażżin għat-tfal ma' vettura, li għandha żewġ ankraġġi riġidi fil-vettura, żewġ partijiet ta' twaħħil riġidi korrispondenti fuq is-sistema tat-trażżin għat-tfal, u mezz biex jiġi limitat ix-xengil ta' rotazzjoni (pitch rotation) tas-sistema tat-trażżin għat-tfal. 2.1.1. It-trażżin għat-tfal jaqa' f'ħames “gruppi tal-massa”: 2.1.1.1. Il-grupp 0 għal tfal li jiżnu inqas minn 10 kg; 2.1.1.2. Il-grupp 0+ għal tfal li jiżnu inqas minn 13 kg; 2.1.1.3. Il-grupp I għal tfal li jiżnu bejn 9 kg u 18 kg; 2.1.1.4. Il-grupp II għal tfal li jiżnu bejn 15 kg u 25 kg; 2.1.1.5. Il-grupp III għal tfal li jiżnu bejn 22 kg u 36 kg; 2.1.1.6. Is-sistemi tat-trażżin għat-tfal ISOFIX jaqgħu f'seba' klassijiet tad-daqs ISOFIX li ġew deskritti fl-Appendiċi 2 tal-Anness 17 għar-Regolament Nru 16: A — ISO/F3: CRS (sistema tat-trażżin għat-tfal) għal tfal li għadhom kemm telqu jimxu għall-għoli kollu li tħares 'il quddiem B — ISO/F2: CRS għal tfal li għadhom kemm telqu jimxu għal għoli mnaqqas li tħares 'il quddiem B1 — ISO/F2X: CRS għal tfal li għadhom kemm telqu jimxu għal tul imnaqqas li tħares 'il quddiem C — ISO/R3: CRS għal tfal li għadhom kemm telqu jimxu ta' daqs sħiħ li tħares lura D — ISO/R2: CRS għal tfal li għadhom kemm telqu jimxu ta' daqs imnaqqas li tħares lura E — ISO/R1: CRS għal trabi li tħares lura F — ISO/L1: CRS f'pożizzjoni xellugija li tħares lejn il-ġenb (carrycot) G — ISO/L2: CRS f'pożizzjoni leminija li tħares lejn il-ġenb (carrycot) Grupp tal-massa Kategorija tad-daqs ISOFIX 0 — sa 10 kg F ISO/L1 G ISO/L2 E ISO/R1 0+ — sa 13 kg C ISO/R3 D ISO/R2 E ISO/R1 I — 9 sa 18 kg A ISO/F3 B ISO/F2 B1 ISO/F2X C ISO/R3 D ISO/R2 2.1.2. It-trażżin għat-tfal jaqa' f'erba' “kategoriji”: 2.1.2.1. Kategorija “universali” biex tintuża kif speċifikat fil-paragrafi 6.1.1, 6.1.3.1, u 6.1.3.2 fuq il-parti l-kbira tal-pożizzjonijiet tas-sits tal-vetturi, u b'mod partikolari dawk li ġew ivvalutati skont ir-Regolament Nru 16 — bħala li huma kompatibbli ma' kategorija ta' trażżin għat-tfal bħal din. 2.1.2.2. Kategorija “ristrett” għall-użu kif speċifikat fil-paragrafi 6.1.1 u 6.1.3.1 għall-pożizzjonijiet tas-sits indikati għal tipi ta' vetturi partikolari kif indikat jew mill-manifattur tat-trażżin għat-tfal jew mill-manifattur tal-vettura: 2.1.2.3. Kategorija “semiuniversali” għall-użu kif speċifikat fil-paragrafi 6.1.1 u 6.1.3.2; 2.1.2.4. Kategorija “vettura speċifika” għall-użu jew; 2.1.2.4.1. Fuq tipi speċifiċi ta' vettura, skont il-paragrafi 6.1.2 u 6.1.3.3; jew 2.1.2.4.2. Bħala trażżin għat-tfal maħsub bħala “inkorporat” (built in). 2.1.3. Is-sistema taż-żamma tas-sistemi tat-trażżin għat-tfal tista' tkun ta' żewġ klassijiet: Klassi integrali jekk iż-żamma tat-tifel/tifla fis-sistema tat-trażżin tkun indipendenti minn kwalunkwe mezz konness direttament mal-vettura; Klassi mhux integrali jekk iż-żamma tat-tifel/tifla fis-sistema tat-trażżin tkun tiddependi fuq kwalunkwe mezz li jkun konness direttament mal-vettura. 2.1.3.1. “Trażżin parzjali” tfisser apparat, bħal booster cushion (kuxin li jippermetti lit-tfal iħarsu barra mit-tieqa u li huwa maħsub biex jidħol eżatt fis-sit tal-karozza), li, meta jintuża flimkien ma' ċinturin tas-sikurezza għall-adulti, li jgħaddi madwar il-ġisem tat-tifel/tifla jew irażżan l-apparat li fih jitpoġġa t-tifel/tifla, jifforma sistema kompleta ta' trażżin għat-tfal. 2.1.3.2. “Booster cushion” tfisser kuxin sod, li jista' jintuża ma' ċinturin tas-sikurezza għall-adulti.